නෙස්ලේ ලංකා සමාගමේ අනුග්‍රහයෙන් වාර්ෂිකව පැවැත්වෙන මේ මැරතන් හා පාපැදි තරග ජයග්‍රාහකයන්ට රුපියල් ලක්ෂ 10ක පමණ තෑගි හා දීමනා හිමිවෙයි.මැරතන් හා පාපැදි තරග ජයගන්නා ක්‍රීඩක ක්‍රීඩිකාවන්ට රුපියල් ලක්ෂ 4.5ක පමණ තෑගි මුදල් පිරිනැමෙන අතර මැරතන් පිරිමි-කාන්තා තරගවලින් ජයගන්නා පළමු තිදෙනා බැගින් තෝරා මාසික දීමනා ප්‍රදානය කිරීම විශේෂත්වයකි.ඒ අනුව පළමු ස්ථානය දිනා ගන්නා ක්‍රීඩකයාට හා ක්‍රීඩිකාවට රුපියල් 125000ක වාර්ෂික දීමනාවක්, දෙවැනි ස්ථානවලට රුපියල් ලක්ෂයක වාර්ෂික දීමනාවක් හා තෙවැනි ස්ථානවලට රුපියල් 75000ක් බැගින් පිරිනැමීමට කටයුතු යොදා ඇත.